Document ID: /roh_data/filtered/fineweb-2-filterrobots_roh.jsonl.gz/73282

L'applicaziun «Bus alpin» per empustar il Bus da la Greina da vart lumneziana è sa cumprovada. La stad passada ha il bus transportà passa 3'600 persunas tranter Vrin e Puzzatsch. Quai saja il terz meglier resultat insumma. Tenor communicaziun saja ina gronda part da las reservaziuns vegnida fatga via app, tschellas per telefon. Perquai veglian ins mantegnair la purschida.
Tranter Rabius e Runcahez e tranter Olivone ed il Lago di Luzzone curseschan ils bus tenor urari e senza app da reservaziun.